alfonsinske tabeller
Store norske leksikon,Realfag,Astronomi,Tidsregning
Alfonsinske tabeller er astronomiske tabeller utarbeidet av rundt 50 arabiske, jødiske og kristne vitenskapsmenn etter oppdrag av den spanske kongen Alfons 10 den vise. Tabellene ble overgitt ham den dag han besteg tronen i 1252 og inkluderer tabeller over blant annet bevegelsen til forskjellige himmellegemer og tidspunkter for fenomener som formørkelser.
Tabellene bygde på det ptolemeiske verdensbildet, men var et stort fremskritt fra dem man tidligere hadde. Etter boktrykkerkunstens oppfinnelse ble de trykt flere ganger, først i Venezia i 1483.Tabellene lå til grunn for Nicolaus Copernicus' astronomiske undersøkelser.I dag har tabellene mest historisk interesse og gir et godt innblikk i middelalderens kunnskap om planetene og deres posisjoner og bevegelser. Tycho Brahe (1546–1601) forbedret posisjonsnøyaktigheten for planter og stjerner i så stor grad at de alfonsinske tabellene ble overflødige. Les mer i Store norske leksikon rudolfinske tabeller stjernekatalog celest mekanikk